bluuebunny/crossref_metadata_2025 huggingface dataset:
Ο ρόλος της φετουίνης-Α στην φλεγμονώδη αντίδραση της άρθρωσης του γόνατος
Authors: Παππά Ελένη
Published: September 2021

Σκοπός: Ο σκοπός της παρούσας μελέτης είναι να μελετήσει τον πιθανό επιβραδυντικό ρόλο της ενδαρθρικής χορήγησης της αντιφλεγμονώδους πρωτεΐνης οξείας φάσης Φετουίνης-Α στην μετατραυματική δευτεροπαθή οστεοαρθρίτιδα του γόνατος σε επίμυες, καθώς και την επίδρασή της στα συστηματικά επίπεδα των IL-2,4 7, BMP2, 4, 7, CRP και Φετουίνης-Α στον ορό. Υλικά και Μέθοδοι: 30 αρσενικοί Sprague Dawley επίμυες, ηλικίας 6 μηνών χωρίστηκαν σε δύο ομάδες. Η μετατραυματική αρθρίτιδα του γόνατος εγκαταστάθηκε χειρουργικά μέσω ρήξης του προσθίου χιαστού συνδέσμου και κάκωση του έσω πλαγίου συνδέσμου του δεξιού γόνατος. Στην ομάδα Μαρτύρων (n=15), πραγματοποιήθηκε μόνο η χειρουργική παρέμβαση. Στην ομάδα Φετουίνης (n=15), εκτός από την συνδεσμική κάκωση, χορηγήθηκε διεγχειρητικά ενδαρθρικά στο χειρουργηθέν γόνατο μονή δόση 1 μl 3 %w/v Φετουίνης-Α. Οι δύο ομάδεςμελετήθηκαν για 8 εβδομάδες. Πραγματοποιήθηκε συλλογή περιφερικού αίματος των επίμυων για την πραγματοποίηση ELISA για την μελέτη των τιμών ιντερλευκινών , μορφογενετικών πρωτεϊνών , Φετουίνης-A και CRP. Η συλλογή περιφερικού αίματος πραγματοποιήθηκε προεγχειρητικά και στις 5 και 8 εβδομάδες μετεγχειρητικά για την κάθε ομάδα. Πραγματοποιήθηκε ιστολογική εκτίμηση των παρασκευασμάτων της άρθρωσης του γόνατος με αιματοξυλίνη και ηωσίνη. Οι οστεοαρθριτικές αλλοιώσεις του γόνατος αναλύθηκαν με βάση την ταξινόμηση Osteoarthritis Research Society International (OARSI) και το τροποποιημένο σύστημα βαθμονόμησης κατά Mankin. Κατόπιν πραγματοποιήθηκε στατιστική ανάλυση των αποτελεσμάτων. Αποτελέσματα: Τα επίπεδα IL-2 ήταν στατιστικά σημαντικά μειωμένα στην ομάδαχορήγησης Φετουίνης στο τέλος του πειράματος, σε σύγκριση με την ομάδα μαρτύρων. Δεν παρατηρήθηκε στατιστικά σημαντική διαφορά στα επίπεδα IL-7, BMP-2,4,7, Φετουίνης-A ανάμεσα στις δύο ομάδες. Τα επίπεδα CRP ήταν στατιστικά σημαντικά αυξημένα στην ομάδα χορήγησης Φετουίνης στις 5 εβδομάδες του πειράματος (p<0.05) σε σύγκριση με την ομάδα μαρτύρων. Όσον αφορά την ιστολογική εκτίμηση των δειγμάτων, η ομάδα Φετουίνης σημείωσε καλύτερα scores σύμφωνα με το σύστημα ταξινόμησης OARSI και Mankin σε αντίθεση με την ομάδα μαρτύρων, χωρίς ωστόσο να σημειώνεται στατιστικά σημαντική διαφορά. Συμπέρασμα: Η ενδαρθρική χορήγηση Φετουίνης-Α επηρέασε σε περιορισμένοβαθμό την πρόοδο της μετατραυματικής αρθρίτιδας του γόνατος στους επίμυες, καθώς στην ομάδα χορήγησης Φετουίνης παρατηρήθηκαν μόνο χαμηλότερα επίπεδα IL-2. Όσον αφορά τις ιστολογικές αλλοιώσεις οστεοαρθρίτιδας , ήταν λιγότερες στην ομάδα Φετουίνης χωρίς ωστόσο να σημειώνεται στατιστικά σημαντική διαφορά σε σύγκριση με την ομάδα μαρτύρων.
Design and development of a hybrid mathematical programming algorithm
Authors: Γλαβέλης Θεμιστοκλής
Published: September 2021

Κύριος στόχος της διατριβής είναι η μελάτη των αλγορίθμων γραμμικής βελτιστοποίησης και των 3 μεγάλων κατηγοριών, συνοριακοί αλγόριθμοι, μέθοδοι εσωτερικών σημείων (interior point methods) και αλγόριθμοι εξωτερικών σημείων (exterior point algorithms). Εκτός από τη μελέτη τους, σκοπός της διατριβής είναι η προσπάθεια συνδυασμού αυτών.Ένας σημαντικός τομέας του γραμμικού προγραμματισμού είναι οι προλυτικές διαδικασίες. Με τις προλυτικές διαδικασίες οι διαστάσεις του γραμμικού προβλήματος μπορούν να μειωθούν αισθητά με αποτέλεσμα την παραγωγή ενός νέου γραμμικού προβλήματος ισοδύναμου με το παλιό αλλά με μικρότερες διαστάσεις με απώτερο σκοπό ο λύτης να γίνει πιο αποτελεσματικός. Επίσης, πέρα από τις υπάρχουσες διαδικασίες στην βιβλιογραφία παρουσιάστηκε κι αναπτύχθηκε μια καινούρια μέθοδος με όνομα «Εντοπισμός και διαγραφή πλεονασματικών μεταβλητών». Ο πρωτεύων αλγόριθμος εξωτερικών σημείων (Exterior Point Simplex Algorithm - EPSA) αποτελεί την πρώτη προσπάθεια ανάπτυξης αλγορίθμων που κινούνται εκτός της εφικτής περιοχής. Παραλλαγή του EPSA είναι ο πρωτεύων-δυικός αλγόριθμος τύπου Simplex δύο δρόμων (Primal Dual Exterior Point Simplex Algorithm - PDEPSA). Ο PDEPSA αν και καλύτερος του EPSA, υποφέρει εντούτοις από πιθανή εμφάνιση των φαινομένων της στασιμότητας και της κύκλωσης. Για την αποφυγή των φαινομένων της στασιμότητας και της κύκλωσης παρουσιάζουμε μια συγκεκριμένη παραλλαγή του PDEPSA που ονομάζεται Primal Dual Interior Point Simplex Algorithm (PDIPSA. Στην συγκεκριμένη εργασία πραγματοποιήθηκε υπολογιστική μελέτη για να ελεγχθούν στην πράξη τα παραπάνω. Η κύρια συνεισφορά της διατριβής είναι η μελέτη για το κατά ποσό μπορούν να συνδυαστούν αλγόριθμοι διαφορετικών κατηγοριών. Πιο συγκεκριμένα, ο συνδυασμός αλγορίθμων εσωτερικών σημείων και αλγορίθμων εξωτερικών σημείων είναι στο επίκεντρο. Αναλυτικότερα, γίνεται χρήση του PDIPSA διότι αποτελεί μια από τις πιο αποδοτικές παραλλαγές των αλγορίθμων εξωτερικών σημείων και του αλγορίθμου Mehrotra Predictor-Corrector από την ομάδα των αλγορίθμων εσωτερικών σημείων. Επομένως, ο συνδυασμός αυτός αποτελεί έναν πολλά υποσχόμενο αλγόριθμο, διότι με αυτόν τον τρόπο εκμεταλλευόμαστε τα δυνατά σημεία της κάθε ομάδας και αποφεύγουμε τις αδυναμίες τους. Για τον έλεγχο των παραπάνω πραγματοποιήθηκε υπολογιστική μελέτη, όπου έχουν χρησιμοποιηθεί προβλήματα benchmark από την ομάδα Netlib, από την ομάδα Kennington αλλά κι από την συλλογή Meszaros.
Παράγοντες αναστολής της βιοσύνθεσης των μυκοτοξινών σε αγροτικά και βιομηχανοποιημένα προϊόντα
Authors: Κόλλια Ελένη
Published: September 2021

O σκοπός της παρούσας έρευνας ήταν η μελέτη παραγόντων αναστολής της βιοσύνθεσης της ωχρατοξίνης Α (OTA) στο εγχώριο προϊόν κορινθιακή σταφίδα, καθ’ όλα τα στάδια της παραγωγής του (από τον αμπελώνα μέχρι την συσκευασία και αποθήκευση). Η έρευνα περιλαμβάνει, την μελέτη της επίδρασή της καψαϊκίνης στην μυκηλιακή ανάπτυξη μυκήτων Aspergillus section Nigri σε θρεπτικό υλικό PDA (Potato Dextrose Agar) και την επίδρασή της στην παραγωγή της OTA σε θρεπτικό υλικό YES και στην κορινθιακή σταφίδα (νωπό σταφύλι). Για την μελέτη στα σταφύλια, η καψαϊκίνη ψεκάστηκε σε τεχνητά επιμολυσμένο με τα στελέχη Aspergillus section Nigri, αμπελώνα. Επιπλέον δημιουργήθηκε και μια καινοτόμος αντιμικροβιακή συσκευασία με ενσωμάτωση της καψαϊκίνης, για την συντήρηση και αποθήκευση της αποξηραμένης κορινθιακής σταφίδας. Τα αποτελέσματα έδειξαν πως η καψαϊκίνη ανέστειλε την μυκηλιακή ανάπτυξη όλων των υπό εξέταση στελεχών Aspergillus section Nigri (εύρος αναστολής: 54,4%-89,7%). ενώ προκάλεσε αναστολή της παραγωγής ΟΤΑ από όλα τα στελέχη που μελετήθηκαν (εύρος αναστολής: 8,6%-78,1%). Η αντιμικροβιακή συσκευασία με την ενσωμάτωση της καψαϊκίνης οδήγησε σε προϊόν σταφίδας με χαμηλό μικροβιακό φορτίο και μη ανιχνεύσιμες ποσότητες ΟΤΑ. Επιπλέον η χρήση της καψαϊκίνης μείωσε τον κίνδυνο έκθεσης σε ΟΤΑ από την κατανάλωση των επιμολυσμένων δειγμάτων σε επίπεδα πολύ χαμηλότερα από την ανεκτή ημερήσια πρόσληψη (TDI ).
Βελτιστοποίηση της διαχείρισης συστημάτων ταμιευτήρων και της διείσδυσης της αιολικής ενέργειας στο ενεργειακό σύστημα ισχύος μέσω αντλησιοταμίευσης με τη χρήση γενετικών αλγορίθμων
Authors: Μπάκανος Παναγιώτης
Published: September 2021

Η παρούσα διατριβή έχει ως σκοπό να ερευνήσει τη βέλτιστη λειτουργία σύνθετων συστημάτων ταμιευτήρων πολλαπλού σκοπού με τη μέθοδο των γενετικών αλγορίθμων (ΓΑ). Η μεθοδολογία που ακολουθήθηκε για την προσομοίωση και βελτιστοποίηση αυτών των μεγάλης κλίμακας υδροενεργειακών συστημάτων, υλοποιήθηκε με τη συγγραφή υπολογιστικού κώδικα και την ανάπτυξη αυτοτελών προγραμμάτων σε παραθυρικό περιβάλλον, στο ολοκληρωμένο περιβάλλον ανάπτυξης εφαρμογών Visual Studio, της εταιρείας Microsoft Corporation. Οι στόχοι στους οποίους επικεντρώθηκε η διατριβή μπορούν να συνοψιστούν στα παρακάτω δύο ερευνητικά πεδία. Ο πρώτο στόχος αφορά την συνεργασία των υδροηλεκτρικών σταθμών με τα αιολικά πάρκα με στόχο την αύξηση της διείσδυσης της αιολικής ενέργειας στο διασυνδεδεμένο δίκτυο, με ταυτόχρονη μείωση των απορρίψεων ή των περικοπών της μέσω της ώριμης τεχνολογίας της αντλησιοταμίευσης. Ο δεύτερο στόχος την ανάπτυξη ενός ολοκληρωμένου και αυτοτελούς προγράμματος για την μακροπρόθεσμη προσομοίωση – βελτιστοποίηση της λειτουργίας ενός μεγάλης κλίμακας συστήματος ταμιευτήρων πολλαπλού σκοπού, με τη μέθοδο των ΓΑ σε μακροπρόθεσμο χρονικό ορίζοντα. Ως παράδειγμα εφαρμογής χρησιμοποιήθηκε το σύστημα ταμιευτήρων του ποταμού Αλιάκμονα. Η μέθοδος των ΓΑ εφαρμόστηκε με επιτυχία σε δύο σύνθετα και μη γραμμικά προβλήματα προσομοίωσης - βελτιστοποίησης συστημάτων ταμιευτήρων. Τα αποτελέσματα σε όλες τις περιπτώσεις έδειξαν ότι μέσω της μεθόδου των γενετικών αλγορίθμων επιτυγχάνεται βελτίωση της λειτουργίας των συστημάτων, γεγονός που οδηγεί σε αύξηση του συνολικού παραγόμενου οφέλους. Η μεθοδολογία που ακολουθήθηκε μπορεί εύκολα να συνδυαστεί με άλλους μεθευρετικούς ή εξελικτικούς αλγορίθμους. Τέλος, στο μέλλον θα έχουν τη δυνατότητα να προσεγγίσουν αποτελεσματικότερα ένα ευρύτερο φάσμα πραγματικών προβλημάτων διαχείρισης συστημάτων ταμιευτήρων, στα πλαίσια της ολοκληρωμένης διαχείρισης των υδατικών και ενεργειακών πόρων.
Αξιολόγηση της συμβολής των ASSR στη μελέτη της ακοής νεογνών και μικρών παιδιών
Authors: Βασιλείου Αλεξάνδρα
Published: September 2021

Σκοπός της παρούσης διδακτορικής διατριβής είναι η εκτίμηση της αξίας των ASSR στην ακοολογική αξιολόγηση, κυρίως μικρών παιδιών αλλά και εφήβων που δεν συνεργάζονται για τονικό ακοόγραμμα. Μελετήσαμε 119 παιδιά και εφήβους ηλικιακού εύρους από 1 μήνα μέχρι 18 ετών, με μέση ηλικία τα 2,7 έτη και διάμεσο τα 2,3 έτη. Οι ασθενείς εξετάζονταν με πλήρη ΩΡΛ εξέταση, τυμπανόγραμμα, παροδικά προκλητές ωτoακουστικές εκπομπές (ΤΕΟΑΕ) και αυτόματα ABR (a-ABR). Λεπτομερές ιατρικό και οικογενειακό ιστορικό συμπληρωνόταν από όλους τους ασθενείς. Τα παιδιά που αποτύγχαναν τον αρχικό έλεγχο, ακολούθως υποβάλλονταν σε εξέταση πάλι με TEOAE, αλλά και ABR και ASSR (90Hz-sleeping child mode), υπό ύπνωση με χλωράλη (1mg/Kgr, μέγιστη δόση 1,5 mg/Kgr) ή υδροξική υδροξιζίνη 10mgr/5ml (για μεγαλύτερα παιδιά). Τα αποτελέσματα παρουσίασαν μια εντυπωσιακή συσχέτιση μεταξύ των ουδών από τα ABR και τα ASSR σε όλες τις συχνότητες (500, 1000, 2000, 4000 Hz) με Spearman Rank Correlation Coefficient από 0.83 έως 0.87. Υπήρχε μια ελαφρά υψηλότερη συσχέτιση στις συχνότητες πάνω από τα 500 Hz. Όλοι οι συσχετισμοί ήταν στατιστικά σημαντικοί με p<0.0001. Τα κύρια συμπεράσματα παρουσιάζονται ως εξής: •τα ASSR πλεονεκτούν έναντι των ABR στο ότι είναι αντικειμενική και όχι υποκειμενική εκτίμηση των ακουστικών ουδών •τα ASSR επίσης πλεονεκτούν έναντι των ABR στο ότι μπορούμε να καταγράψουμε περισσότερες από μια απαντήσεις την ίδια στιγμή. Mέχρι και οκτώ ερεθίσματα (τέσσερις τόνοι σε κάθε αυτί) μπορούν να χρησιμοποιηθούν για να προκαλέσουν ταυτόχρονα ΑSSR. Όμως σε πολύ σοβαρές βαρηκοΐες 80 db και πάνω πρέπει κάθε αυτί και συχνότητα να γίνεται ξεχωριστά •τα ASSR συμπληρώνουν τα ABR σε σημείο που πολλές φορές τα κάνουν απαραίτητα για τη σωστή διάγνωση και αντιμετώπιση των παιδιών που έχουν προβλήματα ακοής ή των ενηλίκων που δεν συνεργάζονται για τις υποκειμενικές εξετάσεις •η σωστή εφαρμογή των ακουστικών βαρηκοΐας απαιτεί ουδούς σε 4 βασικές συχνότητες που τα ABR αδυνατούν να δώσουν τις σχετικές πληροφορίες, ενώ τα ASSR μπορούν •η μεγάλη στατιστική συσχέτιση ABR και ASSR υποδεικνύει τη μεγάλη αξιοπιστία των ASSR στην ακοολογική αξιολόγηση μικρών παιδιών και ενηλίκων που δεν συνεργάζονται για τονικό ακοόγραμμα.
Πρόσθια ινωτική αλωπεκία
Authors: Παπανίκου Σοφία
Published: September 2021

Η πρόσθια ινωτική αλωπεκία (Frontal Fibrosing Alopecia, FFA) είναι μια πάθηση των τριχών που ανήκει στις πρωτοπαθείς λεμφοκυτταρικές ουλωτικές αλωπεκίες. Τα τελευταία χρόνια παρατηρείται παγκόσμια, αύξηση της επίπτωσης της.Σκοπός: Σκοπό της συγκεκριμένης διατριβής αποτέλεσε η καταγραφή και η επεξεργασία των επιδημιολογικών στοιχείων ασθενών με πρόσθια ινωτική αλωπεκία που έχουν εξεταστεί στο νοσοκομείο «Α. Συγγρός» σε διάστημα 10 ετών καθώς και η διερεύνηση των πιθανών παραγόντων που μπορεί να επηρεάζουν την νόσο, καθώς δεν υπάρχει έως τώρα ανάλογη μελέτη στη Ελλάδα. Υλικό-Μέθοδος: Συμμετείχαν 300 ασθενείς με το νόσημα που παρακολουθούνται στο νοσοκομείο ενώ για τη συγκέντρωση των δεδομένων χρησιμοποιήθηκε ειδικό ερωτηματολόγιο που διαμορφώθηκε με βάση τα κοινωνικο - δημογραφικά και ιατρικά στοιχεία των ασθενών προκειμένου να διερευνηθούν οι παράγοντες που πιθανά να σχετίζονται με το συγκεκριμένο νόσημα. Εκτός από την περιγραφή των δεδομένων, ως μέθοδος στατιστικής ανάλυσης χρησιμοποιήθηκε ο κατά Kolmogorov έλεγχος περί κανονικότητας των κατανομών, ο Χ2-'ελεγχος, Mann-Whitney Test, η ανάλυση διακύμανσης και η πολλαπλή λογιστική παλινδρόμηση. Για την ανάλυση χρησιμοποιήθηκε το στατιστικό πρόγραμμα SPSS 22.0 (Statistical Package for Social Sciences). Αποτελέσματα: Μελετήθηκαν 300 ασθενείς από τους οποίους οι 284 ( 94.7%) ήταν γυναίκες και οι 16 άνδρες (5.3%). Η ηλικία τους κυμαίνονταν από τα 26 μέχρι και τα 92 έτη με μέσο όρο τα 61,7.Σε εμμηνόπαυση ήταν 82.7% των γυναικών. Η διάρκεια της νόσου κυμαίνονταν από 0.5-32 έτη με μέση τιμή τα 6.6 έτη, ενώ η μέση διάρκεια απώλειας των φρυδιών ήταν 6. 4 έτη (0.2-32) 159 ασθενείς (53%) είχαν μετατόπιση της μετωπιαίας παρυφής του τριχωτού, λιγότερο από 1 cm, 93 (31%) είχαν από 1-2.99 cm, 35 (11.7%) 3-4.99 ενώ 13 ασθενείς (4.3%) είχαν 5-6.99cm. 12.7% των γυναικών είχαν υποβληθεί σε ωοθηκεκτομή με μέση ηλικία ωοθηκεκτομής τα 47 έτη (21-74). Το 56.3% των συμμετεχόντων έπασχε από θυρεοειδοπάθεια, 34% από υπερλιπιδαιμία, 22.7% από αναιμία, 15.7% από υπέρταση, 8% από οστεοπόρωση, 7.7% από κατάθλιψη και 5.7% από αλλεργίες. Το 40,3% των ασθενών είχε οικογενειακό ιστορικό ανδρογενετικού τύπου αλωπεκίας, και 13,3% FFA.Συμπεράσματα: Η ολοκλήρωση της μελέτης ανέδειξε τα επιδημιολογικά στοιχεία των ασθενών με πρόσθια ινωτική αλωπεκία και τα ευρήματα συμφωνούν με τα αντίστοιχα σχετικών μελετών από τη διεθνή βιβλιογραφία.Λέξεις κλειδιά: Πρόσθια ινωτική αλωπεκία, επιδημιολογία, ουλωτική αλωπεκία.
Σύνθεση, μελέτη και χαρακτηρισμός νέων φθαλοκυανικών συμπλόκων των στοιχείων μετάπτωσης
Authors: Βογιατζή Άννα
Published: September 2021

Σε αυτή τη διατριβή συντέθηκαν και χαρακτηρίστηκαν πλήρως εννέα νέες τετραϋποκατεστημένες μεταλλοφθαλοκυανίνες (MPc) που φέρουν ομάδες πλούσιες σε θείο σε περιφερειακές θέσεις. Τα νέα μεταλλοφθαλοκυανικά σύμπλοκα φέρουν Co2+, Ni2+ και Cu2+ ως κεντρικά μέταλλα. Η συνθετική πορεία των MPcs’ που παρασκευάστηκαν παρουσιάζεται στο Σχήμα 1. Μελετήθηκαν οι φωτοχημικές και ηλεκτροχημικές ιδιότητες των νέων μορίων, καθώς επίσης πραγματοποιήθηκε συγκριτική μελέτη σχετικά με την επίδραση που έχει η περιφερειακή υποκατάσταση στις ιδιότητες των MPc συμπλόκων. Στα σύμπλοκα που συντέθηκαν πραγματοποιήθηκαν θεωρητικοί υπολογισμοί, τα αποτελέσματα των οποίων υποστηρίζουν τις προτεινόμενες δομές των ενώσεων.
Η βασική εκπαίδευση στην περιοχή Ξηρόμερου (Κατούνα) από τα τέλη του 19ου ως τα μέσα του 20ού αιώνα
Authors: Παπαϊωάννου Δημήτριος
Published: September 2021

Με την παρούσα έρευνα θα προσπαθήσουμε να προσεγγίσουμε την τοπική εκπαιδευτική ιστορία του Ξηρομέρου και ειδικότερα της κωμόπολης της Κατούνας, η οποία, γεωγραφικά, υπήρξε κεφαλοχώρι του κεντρικού τμήματος Ξηρομέρου.Η συστηματική προσέγγιση του θέματος επικεντρώνεται στο χρονικό διάστημα από τα τέλη του 19ου αιώνα έως τα μέσα του 20ου και στρέφεται κυρίως στην πρωτοβάθμια εκπαίδευση με μικρές αναφορές στη δευτεροβάθμια
Εκτίμηση με την υπερηχοκαρδιογραφία τριών διαστάσεων των μορφολογικών και λειτουργικών χαρακτηριστικών της μιτροειδούς βαλβίδας σε ασθενείς με υπερτροφική μυοκαρδιοπάθεια
Authors: Βενιέρη Εριφύλη
Published: September 2021

Αναφέρεται ότι η μιτροειδής βαλβίδα ασθενών με υπερτροφική μυοκαρδιοπάθεια (HCM) διαφέρει από τη φυσιολογική.Σκοπός: Η εκτίμηση της μιτροειδούς βαλβίδας σε ασθενείς με HCM αποφρακτικού και μη αποφρακτικού τύπου με την τριδιάστατη διοισοφαγική υπερηχοκαρδιογραφία (3DTEE).Μέθοδος: Πλήρης διαθωρακική και 3DTEE μελέτη εστιασμένη στη μιτροειδή βαλβίδα διενεργήθηκαν σε 58 διαδοχικούς ασθενείς με HCM και 28 υγιείς μάρτυρες. Οι ασθενείς μοιράστηκαν σε δύο ομάδες: την Ομάδα Ι, που περιελάμβανε 21 ασθενείς με απόφραξη στο χώρο εξόδου της αριστερής κοιλίας (LVOT), και την Ομάδα ΙΙ, που αποτελείτο από 37 ασθενείς με τον μη αποφρακτικό τύπο της πάθησης. Οι μάρτυρες αποτέλεσαν την Ομάδα ΙΙΙ. Τα 3D δεδομένα στο τέλος της συστολής αναλύθηκαν με κατάλληλο λογισμικό ποσοτικοποίησης. Μεταξύ των τριών ομάδων εφαρμόστηκε ανάλυση διασποράς κατά μία κατεύθυνση (one-way between groups ANOVA). Στη συνέχεια διενεργήθηκε δίτιμη λογιστική παλινδρόμηση (binary logistic regression) μεταξύ των ομάδων Ι και ΙΙ. Τέλος έγινε ανάλυση συσχέτισης μεταξύ των παραμέτρων της μιτροειδούς που διαφοροποίηθηκαν κατά την ANOVA και κλινικούς και προγνωστικούς δείκτες, όπως η παρουσία μη εμμένουσας κοιλιακής ταχυκαρδίας (NSVT).Αποτελέσματα: Στις Ομάδες I και II συγκριτικά με την ομάδα ΙΙΙ το ύψος του μιτροειδικού δακτυλίου ήταν μεγαλύτερο (11.6 ± 1.3 mm vs 11.6 ± 2 mm vs 9.3 ± 1.1 mm, p<0.001) και η αορτομιτροειδική γωνία λιγότερο αμβλεία (104.6 ± 6.7° vs 107.6 ± 8.5° vs 112.9 ± 3.2°, p<0.001). Στους ασθενείς της Ομάδας I συγκριτικά με εκείνους των ομάδων II και III το μήκος της οπίσθιας γλωχίνας στο επίπεδο προβολής ήταν μεγαλύτερο (17 ± 3.4 mm vs 13.9 ± 3.5 mm vs 12.3 ± 5.6 mm, p<0.01), ο λόγος του μήκους της πρόσθιας γλωχίνας προς τη διάμετρο του LVOT μεγαλύτερος (1.9 ± 0.1 vs 1.7 ± 0.3 vs 1.3 ± 0.1, p<0.05), ο λόγος του μήκους της πρόσθιας γλωχίνας προς το μήκος της οπίσθιας γλωχίνας στο επίπεδο προβολής μικρότερος (1.7 ± 0.4 mm vs 2.2 ± 0.7 mm vs 2.4 ± 0.7 mm, p<0.05 ) και το ύψος της προβολής των γλωχίνων εντός της αριστερής κοιλίας (tenting) μεγαλύτερο (6.4 ± 2.2 mm vs 4.7 ± 2.8 mm vs 3.4 ± 1.9 mm, p<0.01). Η δίτιμη λογιστική παλινδρόμηση έδειξε ότι ανεξάρτητοι προγνωστικοί παράγοντες για την απόφραξη ήταν η αορτομιτροειδική γωνία (OR 0.79, p<0.01), ο λόγος του μήκους της πρόσθιας γλωχίνας προς τη διάμετρο του LVOT (OR 1997.94, p<0.05), ο λόγος του μήκους της πρόσθιας γλωχίνας προς το μήκος της οπίσθιας γλωχίνας στο επίπεδο προβολής (OR 0.12, p< 0.05) και το ύψος του tenting (OR 1.81, p=0.01). Τέλος, υπήρξε θετική συσχέτιση του ύψους του δακτυλίου και της παρουσίας NSVT (rs = 0.25, p = 0.04).Συμπέρασμα: Η μιτροειδής βαλβίδα σε ασθενείς με HCM αποφρακτικού και μη αποφρακτικού τύπου παρουσιάζει κοινά ανατομικά χαρακτηριστικά που τη διαφοροποιούν από τη φυσιολογική βαλβίδα. Επιπλέον στους ασθενείς με απόφραξη η βαλβίδα διαφοροποιείται με μοναδικό τρόπο που φαίνεται να συμβάλλει στην απόφραξη στο LVOT.
Η επίδραση της γ-ιοντίζουσας ακτινοβολίας στον αμφιβληστροειδή και στο οπτικό νεύρο του επίμυα
Authors: Γκατζούλη-Διακογιάννη Ευθαλία
Published: September 2021

Στην παραπάνω εργασία μελετήθηκαν οι επιπτώσεις της εφαρμογής της γ-ιοντίζουσας ακτινοβολίας στα κύτταρα του αμφιβληστροειδή και του οπτικού νεύρου. Η λεπτή δομή των κυττάρων αυτών διαταράσσεται μορφολογικά και λειτουργικά όπως φαίνεται από τα παρακάτω : διαταράσσονται οι συναπτικές σχέσεις και τα κύτταρα αναγκάζονται να αναπτύξουν σημεία προσφύσεως, ημιδεσμοσωμάτια και ζώνες προσφύσεως. Παρατηρούνται διάταση της πυρινικής μεμβράνης και μετατροπή του πυρήνα σε πυκνωτικό και μερικά αποδομημένο. Μεταβάλλονται οι ιοντικοί δίαυλοι και δημιουργείται ευρεία διάταση των δεξαμενών του λείου ενδοπλαστικού δικτύου καθώς και συγκέντρωση μεγάλου αριθμού μικροϊνιδίων, μικροσωληναρίων και διάχυτου ωσμιόφιλου υλικού. Κατατέμνονται οι συγκεντρώσεις των ριβοσωμάτων και τα ριβοσώματα κατανέμονται σε όλη την κυτταρική μάζα. Προκαλούνται σοβαρές αλλοιώσεις των μιτοχονδρίων που έχουν ως αποτέλεσμα το κύτταρο να υφίσταται τις συνέπειες της οξειδωτικής καταπονήσεως. Διερεύνονται κατά πολύ οι δεξαμενές της συσκευής του Gogli. Αναπτύσσονται δευτερογενή και τριτογενή λυσοσώματα τα οποία εμφανίζονται με τη μορφή πολυμεμβρανικών σωματίων. Ενεργοπoιείται ο αποπτωτικός μηχανισμός, χωρίς όμως μα στερείται η δυνατότητα της μιτωτικής διεργασίας και χωρίς όμως να αποτρέπεται η τάση αποκατάστασης των βλαβών που έχουν προκληθεί. Ολες οι παραπάνω μορφολογικές αλλοιώσεις παρέχουν ενδείξεις ότι η ιοντίζουσα ακτινοβολία προκαλεί σοβαρές βλάβες στη λειτουργική ικανότητα των κυττάρων του αμφιβληστροειδή και του οπτικού νεύρου
Το φαγητό στην ελληνική παιδική λογοτεχνία
Authors: Τσιώρη Δήμητρα
Published: September 2021

Όταν το φαγητό βρίσκεται σε αφθονία, οι άνθρωποι το θεωρούν ως κάτι δεδομένο καιξεχνούν τη ζωτική του σημασία. Μετατρέπεται έτσι σε κομμάτι της ρουτίνας, μιασυνηθισμένη λειτουργία του σώματος, οπότε θα μπορούσε κάποιος να υποθέσει ότιδύσκολα ένας συγγραφέας θα σκεφτόταν μια ολόκληρη ιστορία με ένα πεζό θέμα σαντο φαγητό. Οι επισημάνσεις ωστόσο των μελετητών ανατρέπουν μια τέτοια υπόθεση,αναδεικνύοντας το φαγητό ως ένα σημαντικό λογοτεχνικό εργαλείο, γεγονός πουεπιβεβαιώνεται και από την έντονη παρουσία του σε ένα ευρύ λογοτεχνικό φάσμα.Μάλιστα όσο διογκώνεται η σημασία του φαγητού στη λογοτεχνία ενηλίκων άλλο τόσοφαίνεται να μεγαλώνει και στην παιδική λογοτεχνία. Άλλωστε, κάτι για το οποίοδείχνουν να συμφωνούν και οι περισσότεροι κριτικοί είναι ότι η παιδική λογοτεχνίαείναι υπερκορεσμένη από τις αναφορές στο φαγητό. Ωστόσο, αν και το φαγητόαποτελεί ένα επαναλαμβανόμενο μοτίβο με πολυδιάστατες προσεγγίσεις στην παιδικήλογοτεχνία, η μελέτη του συνιστά ένα σχετικά νέο κλάδο. Συγκεκριμένα, μολονότι τοφαγητό δεν παύει να είναι παρόν στα ελληνικά παιδικά βιβλία, μέσα στα ερευνητικάπεδία ελλήνων μελετητών το φαγητό και οι διατροφικές συνήθειες δεν εμφανίζονταισυστηματικά. Αυτό το κενό της επιστημονικής βιβλιογραφίας στον χώρο της παιδικήςλογοτεχνίας έρχεται να καλύψει η παρούσα μελέτη, ανοίγοντας έναν κύκλο‘γαστρονομικών’ συζητήσεων γύρω από το ελληνικό παιδικό βιβλίο. Σκοπός τηςέρευνας είναι η κριτική προσέγγιση της παρουσίας του φαγητού σε ελληνικά βιβλίαπαιδικής λογοτεχνίας της περιόδου 1988-2015, ώστε να αναδειχθούν οι πολλαπλέςχρήσεις των γαστρονομικών αναφορών μέσα στο παιδικό βιβλίο. Μέσω της θεματικήςανάλυσης του δείγματος και του συγκερασμού διαφορετικών θεωρητικώνπροσεγγίσεων, οι στόχοι επικεντρώνονται στη μελέτη των πολιτισμικών καιιδεολογικών διαστάσεων του φαγητού στην παιδική λογοτεχνία, του παιδαγωγικούχαρακτήρα των διατροφικών συνηθειών που προβάλλονται μέσα από τα λογοτεχνικάκείμενα για παιδιά και του αφηγηματικού ρόλου του φαγητού στη δομή της πλοκής, στηδιαμόρφωση του σκηνικού και τη διάπλαση των μυθοπλαστικών χαρακτήρων.
Κατασκευή και φαινομενολογική ανάλυση μεγαλοενοποιημένων συμμετριών βαθμίδας από τις θεωρίες των υπερχορδών και πολυ-μεμβρανών
Authors: Καρόζας Αθανάσιος
Published: September 2021

Η παρούσα διατριβή διαπραγματεύεται την κατασκευή και μελέτη των χαμηλοενεργειακών επιπτώσεων διάφορων μοντέλων που προκύπτουν από το πλαίσιο της θεωρίας υπερχορδών και συγκεκριμένα από τη 12-διάστατη εκδοχή της θεωρίας τύπου-ΙΙΒ, γνωστή και ως θεωρία-F. Αρχικά, παρουσιάζεται ένα υπερσυμμετρικό μοντέλο SU(5) το οποίο συνοδεύεται από μία Klein V4 monodromy καθώς και μία Z2 parity γεωμετρικής προέλευσης. Στις χαμηλές ενέργειες, το σωματιδιακό φάσμα του μοντέλου ταυτίζεται με αυτό του MSSM εκτετάμενο από δύο δεξιόστροφα νετρίνο. Στη συνέχεια, μελετάτε ένα SU(5) μοντέλο το οποίο αυτή τη φορά συνοδεύεται από την μη-Αβελιανή διακριτή συμμετρία D4 και έναν Αβελιανό παράγoντα U(1). Στις χαμηλές ενέργειες το μοντέλο προβλέπει ένα ρεαλιστικό φάσμα σωματιδιακών καταστάσεων και είναι ικανό να ερμηνεύσει τα φαινόμενα ανάμιξης των νετρίνων όπως αυτά προκύπτουν από τα πειραματικά δεδομένα. Επιπλέον, λόγω της ύπαρξης μίας γεωμετρικής Z2 parity, το μοντέλο προβλέπει διαδικασίες παραβίασης του βαρυονικού αριθμού όπως ταλαντώσεις νετρονίου-αντινετρονίου, ενώ ταυτόχρονα απουσιάζουν αθέμιτα φαινόμενα διάσπασης πρωτονίου. Aκολουθεί μία συστηματική μελέτη φαινομένων παραβίασης της R-parity στην ημι-τοπική και τοπική προσέγγιση της θεωρίας-F, από την οποία προκύπτει ότι τα φαινόμενα αυτά αποτελούν γενικό χαρακτηριστικό της θεωρίας, μπορούν όμως να υπάρχουν χωρίς φαινόμενα διάσπασης του πρωτονίου λόγω της ύπαρξης μαγνητικών ροών. Επιπλέον, οι τιμές των συντελεστών σύζευξης Yukawa των όρων παραβίασης της R-parity υπολογίζονται στην τοπική προσέγγιση της θεωρίας-F και συγκρίνονται με τις αντίστοιχες τιμές που προκύπτουν από την θεωρία πεδίου. Τέλος, γίνεται μελέτη E6 μοντέλων από τη θεωρία-F, τα οποία προβλέπουν την ύπαρξη ενός ελαφριού μποζονίου βαθμίδας Z' στις χαμηλές ενέργειες. Η ρήξη της συμμετρίας E6 στην SO(10) και έπειτα στην SU(5) επιτυγχάνεται μέσω Αβελιανών μαγνητικών ροών. Το σωματιδιακό φάσμα των μοντέλων αποτελείται από το MSSM και επιπλέον διανυσματικού τύπου εξωτικές καταστάσεις. Πραγματοποιείται ανάλυση της ομάδας εξισώσεων ανακανονικοποίησης σε επίπεδο δύο-βρόγχων για τους συντελεστές σύζευξης βαθμίδας και Yukawa και δείχνεται ότι στις υψηλές ενέργειες τα αποτελέσματα είναι συγκρίσιμα με τις προβλέψεις που προέρχονται από τον υπολογισμό συντελεστών σύζευξης Yukawa στην θεωρία-F. Τέλος, προσδιορίζονται σημεία του παραμετρικού χώρου της θεωρίας όπου οι συντελεστές Yukawa των φερμιονίων top, bottom και tau ενοποιούνται.
Μελέτη και ανάπτυξη προσαρμοσμένου συστήματος λήψης φέροντος
Authors: Ράπτης Βασίλειος
Published: September 2021

Οι πρόσφατες τεχνολογικές εξελίξεις επιτρέπουν στις ασύρματες συσκευές επικοινωνίας να γίνουνμικρότερες σε μέγεθος. Το μέγεθος της κεραίας είναι προφανώς ένας σημαντικός παράγοντας πουπεριορίζει το τελικό μέγεθος των συσκευών. Στη διάρκεια των τελευταίων ετών, έχουν αναπτυχθεί νέα σχέδια κεραιών χαμηλού προφίλ για φορητές ασύρματες συσκευές. Το βασικό χαρακτηριστικό των κεραιών χαμηλού προφίλ είναι το περιορισμένο εύρος ζώνης τους. Τα προβλήματα που πρέπει να λυθούν κατά τη χρήση αυτών των συσκευών σε ότι αφορά το σύστημα των κεραιών είναι:Η χρήση μεγάλου εύρους ζώνης κεραιών στις συσκευές καθιστά αναγκαία τη χρήση φίλτρων στηνείσοδο του σήματος στους δέκτες για την απάλειψη του θορύβου από γειτονικές συχνότητες. Αυτόμεταφράζεται σε επιπλέον μείωση της ισχύος του λαμβανόμενου σήματος από αυτές τις κεραίες καιεπιπλέον κόστος υλικών. Αυτά τα προβλήματα καλείται να ανταπεξέλθει η παρούσα διατριβή. Προτείνει τη χρήση στενού εύρους ζώνης κεραίας PIFA με συνεχή επανασυντονισμό της συχνότητας λειτουργίας της. Με την ανά τακτά χρονικά διαστήματα δειγματοληψία της συμπεριφοράς της ελέγχεται και διατηρείται η συχνότητα λειτουργίας της στην επιθυμητή συχνότητα ανεξαρτήτως των εξωτερικών παραγόντων. Η μεθοδολογία που ακολουθήθηκε είναι η μοντελοποίηση και προσομοίωση κεραιών τύπου PIFA και η κατασκευή και μέτρηση συστήματος για την αλλαγή της συχνότητας συντονισμού με την χρήση μεταβλητού στοιχείου χωρητικότητας. Τα αποτελέσματα – συμπεράσματα της διατριβής είναι ότι με την χρήση μιας μεταβλητής χωρητικότητας τύπου varactor, ενσωματωμένη στην κεραία, είναι δυνατόν η αλλαγή της συχνότητας συντονισμού της για την αποφυγή του φαινομένου στις συχνότητες των GSM.
Η ανοσορρύθμιση σε ασθενείς με οξεία λευχαιμία κατά τη διάγνωση και την υπολειμματική νόσο
Authors: Πέτσα Παναγιώτα
Published: September 2021

Σκοπός της παρούσας μελέτης είναι να προτείνει την ανοσοφαινοτυπική στρατηγική προσδιορισμούτων επιπέδων των Τ ρυθμιστικών λεμφοκυττάρων στο περιφερικό αίμα με την μέγιστη ευαισθησία,να μελετήσει το ρόλο των Τ ρυθμιστικών κυττάρων στη λευχαιμογένεση και τη συσχέτιση τωνεπιπέδων των κυττάρων αυτών με την ανταπόκριση στη χημειοθεραπευτική αγωγή και να αναδείξειπιθανή προγνωστική αξία του προσδιορισμού των επιπέδων τους. Σε 60 ασθενείς με νεοδιαγνωσθείσα οξεία μυελογενή λευχαιμία, 15 ασθενείς με νεοδιαγνωσθείσα οξεία λεμφοβλαστική λευχαιμία και σε 50 υγιείς εθελοντές προσδιορίστηκαν στο περιφερικό αίμα τα Τ ρυθμιστικά λεμφοκύτταρα με τη χρήση των δεικτών CD4,CD25,CD127 και FoxP3 και επιλέχθηκαντα CD4+CD25hiCD127loFoxP3+ κύτταρα. Ο προσδιορισμός των Τ ρυθμιστικών κυττάρων σενεοδιαγνωσθείσες οξείες λευχαιμίες, με χρήση του ανωτέρω φαινοτύπου ανέδειξε αυξημένηέκφρασή τους εν συγκρίσει με την έκφρασή τους σε υγιείς εθελοντές. Η έκφραση αυτή εμφανίζεισημαντική διαβάθμιση, με τη μικρότερη έκφραση να παρουσιάζεται στους υγιείς μάρτυρες, ναακολουθεί η έκφραση στη διάγνωση της οξείας μυελογενούς λευχαιμίας και τέλος η έκφραση στηδιάγνωση της οξείας λεμφοβλαστικής λευχαιμίας. Η σημαντική αυτή αύξηση των Τ ρυθμιστικώνκυττάρων στη διάγνωση όλων των υποτύπων οξείας λευχαιμίας είναι ενδεικτική του ρόλου πουδιαδραματίζουν τα κύτταρα αυτά στη λευχαιμογένεση, μέσω της προστασίας που παρέχουν στα βλαστικά κύτταρα από την απάντηση του ανοσοποιητικού συστήματος, την οποία καταστέλλουν.Προσδιορίστηκαν, επίσης, τα κυκλοφορούντα στην περιφέρεια Τ ρυθμιστικά κύτταρα στη διάρκειατης παρακολούθησης της λευχαιμίας για ανίχνευση ελάχιστης υπολειμματικής νόσου, στηνυποτροπή του νοσήματος και στην παρακολούθηση του νοσήματος μετά τη θεραπεία διάσωσης,χωρίς ωστόσο να αναδειχθεί συσχέτιση των επιπέδων των κυττάρων αυτών με την εξέλιξη τουνοσήματος. Παρατηρήθηκε ωστόσο ότι τα T ρυθμιστικά κύτταρα της διάγνωσης των ασθενών πουπέτυχαν πλήρη ύφεση μετά τη θεραπεία εφόδου ήταν χαμηλότερα συγκριτικά με τα ρυθμιστικάκύτταρα όσων παρουσίασαν πρωτοπαθώς ανθεκτική νόσο. Η παρατήρηση αυτή είναι ενδεικτική ότιτα Τ ρυθμιστικά λεμφοκύτταρα, τα οποία διαδραματίζουν σημαντικό ρόλο στη λευχαιμογένεση, θαμπορούσαν να αποτελέσουν προγνωστικό δείκτη για την ανταπόκριση στη θεραπεία εφόδου αλλάδεν αποτελούν ασφαλή μέθοδο παρακολούθησης της ανταπόκρισης του νοσήματος στηχημειοθεραπευτική αγωγή και πρώιμης ανίχνευσης πιθανής υποτροπής του νοσήματος και δεν είναιδόκιμο να χρησιμοποιούνται ως προγνωστικός δείκτης για την πορεία του νοσήματος.
Η οξεία βλάβη του ενδοθηλίου των φλεβικών μοσχευμάτων που προκαλείται από τη χορήγηση ορθοδρομικής καρδιοπληγίας δια αυτών σε επεμβάσεις αορτοστεφανιαίας παράκαμψης
Authors: Κούκης Ιωάννης
Published: September 2021

ΕΙΣΑΓΩΓΗ: Η χορήγηση διαλύματος καρδιοπροστασίας δια των φλεβικών μοσχευμάτων κατά τη διάρκεια της επέμβασης Αορτοστεφανιαίας παράκαμψης αποτελεί συνήθη πρακτική. Ωστόσο, το καρδιοπληγικό διάλυμα είναι πιθανό να προκαλέσει βλάβη στο ενδοθήλιο του φλεβικού μοσχεύματος και με τον τρόπο αυτό να συμβάλλει στην αθηρωματική νόσο των φλεβικών μοσχευμάτων. Σκοπός της παρούσας μελέτης είναι η εκτίμηση της πιθανής επίδρασης του καρδιοπληγικού διαλύματος στο ενδοθήλιο του φλεβικού μοσχεύματος. ΥΛΙΚΟ ΚΑΙ ΜΕΘΟΔΟΣ: 52 ασθενείς, 16 γυναίκες και 36 άνδρες, ηλικίας 68±8.5 ετών, υποβλήθηκαν σε επέμβαση Αορτοστεφανιαίας παράκαμψης με χρήση τουλάχιστον ενός φλεβικού μοσχεύματος και εντάχθηκαν στη μελέτη. Ελήφθησαν τμήματα μείζονος σαφηνούς φλέβας πριν και μετά από τη χορήγηση ορθόδρομης καρδιοπληγίας διά αυτών. Τα τμήματα αυτά εξετάσθηκαν παθολογοανατομικά με ανοσοϊστοχημική χρώση και το δείκτη CD 34. Ακολούθως εκτιμήθηκε η ενδοθηλιακή βλάβη καθώς και το μήκος τόσο των τμημάτων που δεν εκτέθηκαν στο καρδιοπληγικό διάλυμα, όσο και αυτών από τα οποία διήλθε καρδιοπληγία κατά τη διάρκεια της επέμβασης. ΑΠΟΤΕΛΕΣΜΑΤΑ: Η ενδοθηλιακή βλάβη των δειγμάτων των φλεβών φαίνεται να ήταν σημαντικά αυξημένη μετά από έκθεση στο καρδιοπληγικό διάλυμα, τόσο στους άρρενες όσο και στους θήλεις ασθενείς (P from Wilcoxon tests <0.001 και για τα δύο φύλα). Η αύξηση του μήκους του δείγματος του φλεβικού μοσχεύματος ήταν επίσης σημαντική για την εξαγωγή των αποτελεσμάτων (P from Wilcoxon test <0.001 για τους άνδρες και P=0.001 για τις γυναίκες). ΣΥΜΠΕΡΑΣΜΑΤΑ: Η ορθόδρομη καρδιοπληγία που χορηγείται διά των φλεβικών μοσχευμάτων προκαλεί σημαντική βλάβη στο φλεβικό ενδοθήλιο. Αυτό μπορεί να έχει αρνητική επίδραση στην απώτερη βατότητα των φλεβικών μοσχευμάτων.
Φορολογική συμμόρφωση επιχειρήσεων
Authors: Ρούμελης Θεόδωρος
Published: September 2021

Κύριος στόχος της διατριβής είναι η ανάλυση των λογιστικών και φορολογικών διαφορών των επιχειρήσεων στην Ελλάδα χρησιμοποιώντας εμπιστευτικά φορολογικά δεδομένα που παραχωρήθηκαν επίσημα από το Υπουργείο Οικονομικών. Τα αποτελέσματα παρέχουν έγκυρες πληροφορίες για τον εντοπισμό των κυριότερων πηγών της διαφοράς μεταξύ λογιστικού και φορολογητέου εισοδήματος. Σύμφωνα και με τη διεθνή βιβλιογραφία τα ευρήματά μας δείχνουν ότι το λογιστικό κέρδος (λογιστική ζημία) των ετήσιων δημοσιευμένων οικονομικών καταστάσεων της επιχείρησης αποκλίνει σημαντικά από το φορολογητέο κέρδος (φορολογητέα ζημία) της επιχείρησης όπως αυτό δηλώνεται στις φορολογικές αρχές μέσα από την ετήσια φορολογική δήλωση. Εντοπίζεται ότι κύρια πηγή των διαφορών μεταξύ λογιστικού και φορολογητέου αποτελέσματος αποτελούν οι δαπάνες που δεν αναγνωρίζονται για έκπτωση καθώς και η μεταφερομένη φορολογική ζημιά προηγούμενων χρήσεων. Επιπλέον η παρούσα διατριβή διερευνά δυο βασικές ερευνητικές υποθέσεις. Η πρώτη αφορά την σχέση που υφίσταται μεταξύ ποιότητας των κερδών και διαφορών λογιστικού -φορολογητέου εισοδήματος των ελληνικών επιχειρήσεων, ενώ η δεύτερη το μέγεθος της φοροδιαφυγής/φοροαποφυγής των επιχειρήσεων και των μακροοικονομικών διακυμάνσεων της Eλληνικής οικονομίας. Τα αποτελέσματα δείχνουν ότι όσο το επίπεδο συμμόρφωσης είναι υψηλότερο (ή αλλιώς το επίπεδο των λογιστικών-φορολογικών διαφορών είναι χαμηλότερο) η ποιότητα των λογιστικών κερδών των επιχειρήσεων είναι υψηλότερη. Ταυτόχρονα η ανάλυση των δεδομένων αποδεικνύει ότι υπάρχει αρνητική συσχέτιση μεταξύ των οικονομικών συνθηκών, όπως μετριέται από το Ακαθάριστο Εγχώριο Προϊόν, και της φοροαποφυγής των επιχειρήσεων. Απεναντίας η σχέση μεταξύ της φοροδιαφυγής των επιχειρήσεων και των οικονομικών συνθηκών είναι θετική. Με άλλα λόγια, ceteris paribus, κατά τη φάση της ύφεσης (επέκτασης), οι επιχειρήσεις τείνουν να φοροαποφεύγουν αλλά όχι να φοροδιαφεύγουν (δεν φοροαποφεύγουν, αλλά φοροδιαφεύγουν).
Μελέτη διασποράς, περιβαλλοντικής απόκρισης και ανθεκτικότητας σύνθετων υλικών κατασκευών
Authors: Αλαφογιάννη Παναγιώτα
Published: September 2021

H παρούσα διατριβή αποσκοπεί στο να συνεισφέρει σε δύο κρίσιμους τομείς της ανάπτυξης τροποποιημένων τσιμεντοειδών δομών με νανοσωλήνες άνθρακα. Ο πρώτος τομέας είναι αυτός της διασποράς της νανο-φάσης, αρχικά σε υδατικά διαλύματα και στη συνέχεια στην τσιμεντοειδή μήτρα, με τη χρήση κατάλληλων υποβοηθητικών μέσων και μεθοδολογιών, με στόχο τη βέλτιστη εκμετάλλευση των ενδογενών ιδιοτήτων των νανοσωλήνων άνθρακα σε συνδυασμό με την εκμετάλλευση των ιδιοτήτων της τσιμεντοειδούς μήτρας. Για την επίτευξη αυτού του σκοπού πραγματοποιήθηκε εκτενής έρευνα χρησιμοποιώντας διαφορετικά μέσα και πρωτόκολλα διασποράς/ανάμιξης. Μέσω του χαρακτηρισμού της ποιότητας διασποράς των νανοσωλήνων άνθρακα σε υδατικά διαλύματα, προσδιορίστηκαν οι βέλτιστες συνθήκες για την παραγωγή ομοιογενώς διασπαρμένων αιωρημάτων. Στη συνέχεια πραγματοποιήθηκε περαιτέρω διερεύνηση των πρωτοκόλλων ανάμιξης των νανο-τροποποιημένων αιωρημάτων στη τσιμεντοειδή μήτρα με στόχο την διατήρηση/ενίσχυση των φυσικών/μηχανικών ιδιοτήτων των παραγόμενων τσιμεντοκονιαμάτων. Με βάση το βέλτιστο πρωτόκολλα ανάμιξης που προέκυψε, παρήχθησαν κονιάματα με την περιεκτικότητα της νανο-φάσης να εκτείνεται από 0.2 έως 0.8% κ.β. χρησιμοποιώντας δύο μέσα διασποράς. Το εύρος αυτό εξυπηρετεί τις απαιτήσεις πολύ-λειτουργικότητας και ευφυίας όπως αυτές προέκυψαν από παράλληλες μελέτες. Ο δεύτερος τομέας που ερευνήθηκε για πρώτη φορά ενδελεχώς στην παρούσα διατριβή είναι η ανθεκτικότητα και η περιβαλλοντική απόκριση των νανο-τροποποιημένων κονιαμάτων που παρήχθησαν βάσει την μεθοδολογίας που αναπτύχθηκε στο πρώτο σκέλος, όπου προσδιορίστηκαν παράμετροι-κλειδιά, που επηρεάζουν την ανθεκτικότητα των τσιμεντοειδών υλικών. Για τη μελέτη ανθεκτικότητας πραγματοποιήθηκε περιβαλλοντική έκθεση των νανο-τροποποιημένων κονιαμάτων, η οποία επεκτάθηκε και στον έλεγχο της δομικής ακεραιότητας και της ικανότητας ανίχνευσης βλάβης μέσω βασικών δεικτών μηχανικής και ακουστικής εκπομπής αντίστοιχα. Τα αποτελέσματα που προέκυψαν κατέδειξαν ότι το μέσο διασποράς αποτελεί κρίσιμη παράμετρο ανθεκτικότητας, διότι δεν προσδιορίζει απλώς την ποιότητα διασποράς, αλλά επιδρά σημαντικά και στην μικροδομή αλλά και στις ιδιότητες μεταφοράς μέσω αλληλεπιδράσεών του με τα περιβάλλον έκθεσης. Παράλληλα έγινε σαφές μέσα από την παρούσα μελέτη ότι η νανο-τροποποίηση είναι ευεργετική για την ανθεκτικότητα των τσιμεντοειδών κονιαμάτων που εκτίθενται σε συνθήκες ψύξης-απόψυξης, καθώς έχει ως αποτέλεσμα έως και 73% υψηλότερη ενέργεια θραύσης. Το επίπεδο βελτίωσης όμως υπαγορεύεται όχι μόνο από την περιεκτικότητα σε νανοσωλήνες άνθρακα και την απόδοση διασποράς τους αλλά και από τη φύση των μέσων διασποράς. Τέλος η ικανότητα ανίχνευσης βλάβης που προκύπτει από την προσθήκη νανοσωλήνων άνθρακα υποβαθμίζεται μετά από την περιβαλλοντική έκθεση, παρόλα αυτά είναι δυνατή η παρακολούθηση ακόμα και μετά την υποβάθμιση.
Τα επίμαχα ιστορικά θέματα στα ελληνικά και τουρκικά εγχειρίδια Ιστορίας της πρωτοβάθμιας εκπαίδευσης (1950-1974)
Authors: Καλλέ Στυλιανή
Published: September 2021

Η παρούσα διδακτορική διατριβή αποτελεί μια συγκριτική μελέτη επίμαχων ιστορικών ζητημάτων στα σχολικά εγχειρίδια Ελλάδας και Τουρκίας της πρωτοβάθμιας εκπαίδευσης που ήταν σε χρήση κατά την περίοδο 1950-1974. Η προβληματική της έρευνας βασίζεται σε τρεις άξονες. Ο πρώτος σχετίζεται με τη μελέτη και την έρευνα σχολικών εγχειριδίων, ο δεύτερος με τις μονοπρισματικές προσλήψεις του παρελθόντος, όπως αυτές αποτυπώνονται στις εθνικές σχολικές αφηγήσεις και ο τρίτος στηρίζεται στις ελληνοτουρκικές σχέσεις και στο κοινωνικοπολιτικό πλαίσιο κατά την ερευνώμενη περίοδο ως πιθανό παράγοντα επίδρασης στο περιεχόμενο των εγχειριδίων.Η μέθοδος η οποία αξιοποιήθηκε είναι η Ποιοτική Ανάλυση Περιεχομένου. Κρίθηκε ότι δίνει τη δυνατότητα να εντοπιστεί η μονομέρεια στην αφήγηση και η επιλεκτική ανάγνωση των πηγών, να προσδιοριστούν οι αποσιωπήσεις της σχολικής Ιστορίας, να επισημανθούν τα επαναλαμβανόμενα αφηγηματικά μοτίβα και να αναδειχθούν οι κυρίαρχοι μύθοι της ελληνικής ή/και τουρκικής σχολικής ιστοριογραφίας. Συνδυαστικά χρησιμοποιήθηκε και η Ερμηνευτική μέθοδος με σκοπό την πληρέστερη κατανόηση των επιλογών των σχολικών συγγραφέων. Τα ευρήματα της έρευνας υπήρξαν σημαντικά κυρίως για το γεγονός ότι τέθηκαν σε αντιπαραβολή επίμαχα ιστορικά ζητήματα μεταξύ των δύο χωρών και αναδείχθηκε η διαφορετική οπτική θέασής τους. Παράλληλα εντοπίστηκαν ενδιαφέρουσες συγκλίσεις της σχολικής ιστοριογραφίας που σχετίζονται με ζητήματα διαμόρφωσης της εθνικής ταυτότητας και τρόπους αναπαραγωγής στερεοτυπικού λόγου. Τέλος επιχειρήθηκε να δοθούν απαντήσεις σχετικά με τον βαθμό επίδρασης της ιστορικής συγκυρίας του παρόντος στην αποτύπωση του παρελθόντος.
Παράγοντες που επηρεάζουν τις διδακτικές επιλογές του εκπαιδευτικού σε σχέση με ζητήματα της τοπικής κοινότητας
Authors: Κωνσταντινίδη Νίκη-Πασχαλιά
Published: September 2021

Situated in the field of Environmental Education, this study aims to investigate the factors thatinfluence teachers‟ motivation to choose Renewable Energy Sources (RES) as a school programtopic. Emphasis was attributed to the psychological factors (teachers‟ beliefs regarding RES),cognitive factors (teachers‟ perception on their ability to teach an RES school program) andsocial factors (teachers‟ perceptions on how local community and school environment positionthemselves towards RES). The research was based both on qualitative data (from 38 semistructured interviews) and quantitative data using an 130 items originally constructedquestionnaire based on the Planned Behavior Model (Ajzen, 1991). The sample consists on 38 interviewed teachers and 454 teachers who fulfilled the questionnaire. All teachers were servingin Secondary Education schools of Dodecanese Prefecture, during the data collecting phase.Qualitative research showed that teachers‟ beliefs regarding both local RES development andRES school programs are very positive, that teachers perceive their ability to teach RES schoolprograms as mediocre and that they perceive local community‟s attitudes towards RES asnegative. Quantitative research showed that teachers‟ perception on their ability to teach RESprograms and local community‟s attitudes towards RES influence significantly teachers‟motivation to choose RES as a school program topic.
Integrated development of treatment and management technologies of asbestos containing materials
Authors: Βαλουμά Αικατερίνη
Published: September 2021

Η διδακτορική διατριβή προσεγγίζει το πρόβλημα διαχείρισης των κυματοειδών φύλλων στέγης αμιαντοτσιμέντου (ΕΛΕΝΙΤ). Τα ΕΛΕΝΙΤ είναι κατασκευαστικά υλικά με συνδετικό υλικό το τσιμέντο, ενισχυμένα με ίνες αμιάντου. Ως υλικά στέγης υπόκεινται σε διάβρωση λόγω της έκθεσης σε καιρικές συνθήκες, καθώς η βροχή, η υγρασία, η όξινη βροχή και οι διακυμάνσεις της θερμοκρασίας προκαλούν φθορά.Μελετάται η επίδραση διαφορετικών συγκεντρώσεων οξαλικού οξέος, ως προς την δυνατότητα αποτοξικοποίησης των ΕΛΕΝΙΤ. Κατόπιν, γίνεται αξιοποίηση της πυριτικής μήτρας του αμιάντου ενσωματώνοντάς της σε ένα δίκτυο πυριτίου. Το τετρα-αιθοξυ-σιλάνιο (Si(OC2H5)4, TEOS) είναι υλικό που χρησιμοποιείται στην παραγωγή πυριτικού δικτύου με τη μέθοδο λύματος-πηκτής (sol-gel). Η αποτοξικοποίηση των αποβλήτων οδήγησε στην παραγωγή μιας μη τοξικής πυριτικής γέλης. Μελετήθηκε επιπλέον, η επίδραση της ακτινοβολίας μικροκυμάτων στη διαδικασία προκειμένου να διαπιστωθεί τυχόν επιτάχυνση της επεξεργασίας των αποβλήτων. Επιπλέον, μελετήθηκε ο συνδυασμός οξαλικού οξέος με πυριτικό κάλιο (K2O3Si) προς τη διάσπαση των ινών του αμιάντου και τη μετατροπή των αποβλήτων σε μη επικίνδυνη μορφή.Πραγματοποιήθηκε χαρακτηρισμός των επεξεργασμένων αποβλήτων ως προς τον προσδιορισμό των ορυκτών αμιάντου, των φάσεων κρυσταλλικών και άμορφων φάσεων του αμιαντοτσιμέντου, καθώς και των νέων φάσεων που δημιουργήθηκαν μετά τις επεξεργασίες. Χρησιμοποιήθηκαν αναλυτικές τεχνικές όπως XRPD, FTIR, XRF και TG-DTG. Τα αποτελέσματα υποδεικνύουν ότι ο συνδυασμός του οξαλικού οξέος είτε με το TEOS είτε με το πυριτικό κάλιο επιτυγχάνει την πλήρη αποτοξικοποίηση των αποβλήτων και τη διάσπαση της δομής των ΕΛΕΝΙΤ, ενώ παράλληλα παράγεται οξαλικό ασβέστιο λόγω της αντίδρασης του οξαλικού οξέος με τις φάσεις του τσιμέντου και μεγάλη ποσότητα άμορφου πυριτίου μέχρι και 90 %κ.β.Τα υλικά που προέκυψαν από την επεξεργασία των αποβλήτων μελετώνται για τυχόν ποζολανικές ιδιότητες, λόγω του μεγάλου περιεχομένου σε άμορφο πυρίτιο (90 %κ.β.) και της λεπτότητά τους. Ο προσδιορισμός της ποζολανικότητας αξιολογείται με πρότυπες μεθόδους. Η άμεση αντίδραση των υλικών με το υδροξείδιο του ασβεστίου προσδιορίζεται μέσω της μεθόδου NF P 18 – 513 που ποσοτικοποιεί την κατανάλωση του ασβεστίου από τα μελετώμενα υλικά. Η μακροπρόθεσμη ποζολανική αντίδραση των υλικών εκτιμάται σύμφωνα με το Δείκτη Δραστικότητας Αντοχής (Strength Activity Index, EN 450-1) σε δοκίμια κονιάματος τσιμέντου, που παράγονται αντικαθιστώντας ποσοστό τσιμέντου με το επεξεργασμένο απόβλητο ως πρόσθετο υλικό.Μελετάται η δυνατότητα ανακύκλωσης των υλικών ως δευτερεύουσες πρώτες ύλες με ποζολανικές ιδιότητες για την παραγωγή δομικών στοιχείων με προηγμένα χαρακτηριστικά. Για την παραγωγή των δοκιμίων χρησιμοποιούνται δύο εμπορικοί τύποι τσιμέντου, τα CEMI 42.5N και CEMII/A-LL 42.5N, πρότυπη άμμος ως αδρανές, και πυριτική παιπάλη (για λόγους σύγκρισης) ως υλικό αντικατάστασης τσιμέντου. Διερευνάται η επίδραση της μερικής αντικατάστασης τσιμέντου (1.5-5 %κ.β.) με την τεχνητή ποζολάνη.
An investigation of dynamic transitions in crowded model soft colloids
Authors: Gury Leo
Published: September 2021

Σε υψηλά κλάσματα συσκευασίας, τα κολλοειδή εναιωρήματα είναι υλικά τάσης απόδοσης που είναι που χαρακτηρίζεται από μια σταθερή συμπεριφορά σε ηρεμία και την ικανότητα ροής κάτω από μια επαρκή εφαρμογή στρες. Ενώ ο σχηματισμός μιας οργανωμένης κρυσταλλικής φάσης μπορεί να συμβεί υπό ορισμένες συνθήκες συνθήκες συμπύκνωσης, παρασκευής και μονοδιασποράς, συνήθως σχηματίζονται τα περισσότερα συστήματα αποδιοργανωμένα γυαλιά. Το στερεό καθεστώς των σκληρών κολλοειδών είναι θεωρητικά περιορισμένο από το κλείσιμο τους(74% στην περίπτωση των σφαιρών), αλλά το πειραματικά προσπελάσιμο όριο είναι συχνά η τυχαία κλειστή συσκευασία (64% για τις σφαίρες) και συνεπώς το στερεό καθεστώς υπάρχει μόνο σε aμικρό φάσμα κλάσματος συσκευασίας. Η ικανότητα των μαλακών κολλοειδών να παραμορφώνονται και να φιλοξενούνται οι επαφές (απόσπαση, όψη, αλληλοδιείσδυση) επεκτείνουν το εύρος συγκέντρωσης στο που σχηματίζουν μια στερεή φάση, αλλά και περιπλέκουν την εξέλιξη των δυναμικών ιδιοτήτων σε αυτό το καθεστώς. Ως εκ τούτου, η συστηματική μελέτη αυτών των ιδιοτήτων απαιτεί τη χρήση καλά-χαρακτηρισμένα συστήματα μοντέλων. Σε αυτό το έργο, αναφέρουμε την προσεκτική εξέταση του οι ρεολογικές ιδιότητες των δύο βασικών πειραματικών μοντέλων μαλακών κολλοειδών, δηλαδή του αστέρα πολυμερή και σωματίδια μικροπηγμάτων. Συγκεκριμένα, εστιάζουμε εδώ σε ένα πολύ πυκνό αστέρι πολυμερές με σχεδόν 900 βραχείς βραχίονες (5,8 kg.mol -1 ανά βραχίονα). Εκτελούμε μια σειρά ρεολογικών δοκιμών τόσο στο γραμμικό όσο και στο μη γραμμικό καθεστώς. Οι διαφορές μεταξύ των δύο συστημάτων μπορεί να είναι που αποδίδεται στην κύρια μικροδιαστατική διαφορά, την παρουσία αλυσίδων που κρέμονται στο αστέρι πολυμερή, τα οποία απουσιάζουν από μικροπήγματα. Βρίσκουμε επίσης εντυπωσιακές ομοιότητες όχι μόνο μεταξύ τα δύο εξετασθέντα συστήματα, αλλά και στα δεδομένα της διαθέσιμης βιβλιογραφίας για μαλακά κολλοειδή,που υποδηλώνει πιθανή καθολική συμπεριφορά. Συγκεκριμένα, διαπιστώνουμε ότι μια αλλαγή στο η εξέλιξη των δυναμικών ιδιοτήτων μέσα στο στερεό καθεστώς φαίνεται πανταχού παρούσα και το ονομάζουμε σφήνωμα. Αρκετά επιχειρήματα δείχνουν τη μετάβαση σε ένα καθεστώς όπου η ελαστικότητα κυριαρχείται από επαφές όταν το κλάσμα συσκευασίας φθάνει τιμές πολύ κοντά στο 1. Εάν αποδεδειγμένα σωστά, αυτό μπορεί να προσφέρει μια χρήσιμη σχέση μεταξύ των μικροδομικών ιδιοτήτων(χημική σύνθεση, μαλακότητα) των μαλακών κολλοειδών και της μακροσκοπικής τους ρεολογίας ιδιοτήτων (ελαστικότητα, απόδοση και συμπεριφορά υπό ροή). Ο στόχος αυτής της εργασίας είναι ως εκ τούτου, να παρέχει και να διαδίδει αξιόπιστα δεδομένα που θα βοηθήσουν στη δημιουργία ισχυρών βάσεων για το σχεδιασμό των νέων μαλακών υλικών με αυξημένες επιδόσεις.
Η εξέλιξη της συμμετοχής του φύλου στην εκπαίδευση την περίοδο 1830-2007
Authors: Μπελογιάννης Γεώργιος
Published: September 2021

Στη παρούσα διατριβή μελετάται εμπειρικά και θεωρητικά το θέμα της εξέλιξης της συμμετοχής του φύλου στις τρεις βαθμίδες της εκπαίδευσης, πρωτοβάθμια, δευτεροβάθμια και τριτοβάθμια, από την ίδρυση του Ελληνικού Κράτους το 1830 έως το 2007. Δύο είναι οι βασικοί στόχοι της έρευνας: Η αποτύπωση της εμπειρικής εικόνας που παρουσιάζει η εξέλιξη της συμμετοχής του φύλου στις τρεις βαθμίδες της εκπαίδευσης, με βάση στατιστικά στοιχεία από επίσημες πηγές και ο προσδιορισμός ενός μαθηματικού μοντέλου κατάλληλου για την περιγραφή και πρόβλεψη της εν λόγω συμμετοχής στη διάρκεια του χρόνου.